नीतीश कुमार ने मुख्यमंत्री पद की शपथ ली, तेजस्वी ने भी शपथ ग्रहण की
जनता दल (यूनाइटेड) के नेता नीतीश कुमार ने बुधवार को बिहार के मुख्यमंत्री के तौर पर शपथ ली।
राष्ट्रीय जनता दल के नेता तेजस्वी यादव ने भी शपथ ली जिनके नयी सरकार में उप मुख्यमंत्री के पद पर आसीन होने की संभावना है।
नीतीश (71) ने मंगलवार को राष्ट्रीय जनतांत्रिक गठबंधन (राजग) के मुख्यमंत्री के तौर पर इस्तीफा दे दिया था और सात दलों के महागठबंधन के विधायकों के समर्थन से नयी सरकार बनाने का दावा पेश किया था।
उन्होंने आठवीं बार मुख्यमंत्री के तौर पर शपथ ली है।
राष्ट्रीय जनता दल के नेता तेजस्वी यादव ने भी शपथ ली जो नयी सरकार में उपमुख्यमंत्री हो सकते हैं।
बताया जा रहा है कि कुमार ने राजद प्रमुख लालू प्रसाद यादव को फोन कर उन्हें शपथ ग्रहण समारोह से पहले सभी राजनीतिक घटनाक्रमों से अवगत कराया।
लालू प्रसाद यादव ने उन्हें महागठबंधन के नए मुख्यमंत्री बनने पर बधाई दी और उनके फैसले की सराहना की।
नीतीश कुमार ने एनडीए का साथ छोड़ने के बाद भाजपा-जेडीयू का 21 महीने पुराना रिश्ता टूट गया। इसके बाद सबसे पहले नीतीश कुमार ने यही बात कही कि पार्टी के विधायकों और सांसदों ने एक स्वर में एनडीए से गठबंधन तोड़ने की बात कही थी। इसके बाद नीतीश सीधे राबड़ी देवी के घर पहुंचे, जहां तेजस्वी यादव से उनकी मीटिंग हुई और महागठबंधन की सरकार बनाने का निर्णय लिया गया।
(समाचार एजेंसी भाषा इनपुट के साथ)
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva bho_Deva awa_Deva awa_Deva hin_Deva awa_Deva hin_Deva hin_Deva hin_Deva mag_Deva hin_Deva